થોડા સમય પહેલાં રાજ્યના રાજકારણમાં હાર્દિક પટેલની કથિત અશ્લીલ વીડિયો ક્લિપ અને સીડીના કારણે ભારે વિવાદ સર્જાયો હતો. પાસ તથા હાર્દિક પટેલે આ સમગ્ર મામલે ભાજપ, મુખ્યમંત્રી વિજય રૂપાણી અને પ્રદેશ પ્રમુખ જીતુ વાઘાણી પર આરોપ મુક્યો હતો. જો કે, ભાજપ તરફથી આ તમામ આરોપો પાયાવિહોણા ગણાવતા નકારવામાં આવ્યા હતા. હવે આ મામલે પાસ કન્વીનર હાર્દિક પટેલ વિરુદ્ધ ફરિયાદ નોંધાઇ છે. રાષ્ટ્રીય મહિલા આયોગમાં આ મામલે ફરિયાદ નોંધાઇ છે. આ કારણે આગામી સમયમાં હાર્દિક પટેલની મુશ્કેલીઓ વધી શકે છે.